Չմոռանանք հավելել, որ մեր հանրաճանաչ դաշնակահարն է այս տարի նախագահում «Արամ Խաչատրյան» միջազգային մրցույթի մասնագիտական հանձնախում բը: Իրագործելով իր մտահղացած երաժշտանախագիծը, բազմափորձ արվեստագետը, փաստորեն, իր կրթած հայ տաղանդավոր դաշնակահարներին հնարավորություն է ընձեռում գործնականում ձերբազատվելու նախաքննական հուզումներից: Իրենց ուսուցչի գլխավորությամբ նրանք ամենայն պատասխանատվությամբ են պատրաստվել հայ կոմպոզիտորական արվեստի հիմնասյուներից ամենաճանաչվածի` Արամ Խաչատրյանի ծննդյան օրը նշանավորող ամենամյա այս մրցույթին: